odbor starostlivosti o životné prostredie	
Štefánikova trieda 69, 949 01 Nitra	

č. s.: OU-NR-OSPZ3-2020/004413-05/F49                                      	V Nitre, dňa: 24. 09. 2020

V E R E J NÁ  V Y H L Á Š K A

R o z h o d n u t i e

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia (ďalej len OÚ Nitra),  ako  príslušný  správny  orgán  podľa  ust. § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej vodnej správy podľa ust. § 61 zákona      č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) a ako špeciálny stavebný úrad podľa ust. § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v súlade s ustanoveniami zák. č. 71/1967 Zb. o správnom konaní (správny poriadok) v znení neskorších predpisov 

vydáva

stavebníkovi:

PETRONIUS, spol. s.r.o., Štvrť SNP 123, 914 51 Trenčianske Teplice, 
MIMA spol. s.r.o., Sady Cyrila a Metoda 30, 018 51 Nová Dubnica 

v zastúpení splnomocneného zástupcu MONSTAV NITRA s.r.o., Farská 31, 949 01 Nitra

p o v o l e n i e

na vybudovanie vodnej stavby podľa § 26 ods. 1 vodného zákona v súčinnosti s § 66 stavebného zákona

„Priemyselná zóna Nitra, Dolné Krškany II – SO 03 Verejný vodovod a prípojky“

V rozsahu:
•	SO 03 Verejný vodovod a prípojky
o	 SO 03.1 Verejný vodovod 
•	HDPE100 D110 SDR17 (PN10) dl. 359,7 m
o	 SO 03.2 Vodovodné prípojky
•	Vodovodná prípojka „A“ – HDPE100 D63 SDR17 (PN10) dl. 2,4 m
•	Vodovodná prípojka „B“ – HDPE100 D63 SDR17 (PN10) dl. 3,2 m
•	Vodovodná prípojka „C“ – HDPE100 D63 SDR17 (PN10) dl. 11,3 m
•	Vodovodná prípojka „D“ – HDPE100 D63 SDR17 (PN10) dl. 11,3 m
•	Vodovodná prípojka „E“ – HDPE100 D63 SDR17 (PN10) dl. 11,3 m

na par. č:  
•	747/24, 2313/54, 2313/55, 2313/56, 2313/57, 2313/58 parc. registra „C“, k. ú. Dolné Krškany – vlastníkom pozemkov je žiadateľ na základe LV č. 2239
•	747/1 parc. registra „C“, k.ú. Dolné Krškany – list vlastníctva k danej nehnuteľnosti nezaložený

účel stavby:	zásobovanie nehnuteľností pitnou vodou
charakter stavby:	trvalá
druh stavby: 	líniová vodná stavba  
 
Mesto Nitra ako príslušný stavebný úrad podľa § 117 ods. 1, zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov udelilo súhlas k vydaniu stavebného povolenia špeciálnemu stavebnému úradu pre vodnú stavbu „Priemyselná zóna Nitra, Dolné Krškany II“. 

Mesto Nitra ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku vydalo podľa § 39 a § 39a stavebného zákona rozhodnutie o umiestnení stavby ,,Priemyselná zóna Nitra, Dolné Krškany II“.
    
Podmienky povolenia: 

I. všeobecné:

1.	Stavebníkom bude PETRONIUS, spol. s.r.o., Štvrť SNP 123, 914 51 Trenčianske Teplice, MIMA spol. s.r.o., Sady Cyrila a Metoda 30, 018 51 Nová Dubnica
2.	Stavba bude uskutočnená podľa dokumentácie overenej špeciálnym stavebným úradom         vo vodoprávnom konaní, vypracovanej projektantom: Ing. Patrik Deák, 06/2019.
3.	Stavba bude realizovaná dodávateľsky.
4.	Stavebník oznámi vybraného dodávateľa stavby, orgánu štátnej vodnej správy, v termíne      do 15 dní odo dňa jeho vybratia a predloží doklad o jeho odbornej spôsobilosti.
5.	Stavebník zabezpečí pred začatím stavby vytýčenie jej priestorovej polohy právnickou alebo fyzickou  osobou, oprávnenou vykonávať geodetické a kartografické práce.
6.	Pred zahájením výkopových prác, zabezpečiť u správcov vytýčenie existujúcich podzemných vedení.
7.	Na stavbe musí byť k dispozícii právoplatné stavebné povolenie a dokumentácia overená v stavebnom konaní. 
8.	Stavebník oznámi orgánu štátnej vodnej správy termín začatia stavebných prác.
9.	Prerokovať s tunajším úradom zmeny projektu, ktoré by sa ukázali v priebehu výstavby nutné        a v značnej miere by menili technické riešenie alebo majetkovo právne vzťahy.
10.	Škody spôsobené počas výstavby nahradiť v zmysle platných právnych predpisov.
11.	Stavebník je povinný viesť stavebný denník.
12.	Stavebník je povinný umožniť povereným orgánom vstup na stavbu za účelom vykonania štátneho stavebného dohľadu.
13.	Pri uskutočnení stavby dodržať ustanovenia § 48 až § 53 stavebného zákona, všetky súvisiace platné právne predpisy a všetky príslušné Slovenské technické normy (STN).
14.	Výkopové práce v ochrannom pásme všetkých podzemných vedení je nutné vykonávať ručne,                   pri križovaní a súbehu s nimi dodržať podmienky STN 73 6005 – Priestorová úprava vedení technického vybavenia.
15.	Po ukončení stavby, pozemky dotknuté výstavbou dať do pôvodného stavu.
16.	Pred dokončením stavby, požiada stavebník oprávnenú organizáciu alebo osobu o geodetické    zameranie stavby.
17.	Stavba nesmie byť začatá skôr, ako vodoprávne povolenie nadobudne právoplatnosť              (§ 52 zákona č. 71/1967 Zb.). Vodoprávne povolenie stráca platnosť, ak sa so stavbou nezačne do dvoch rokov odo dňa, kedy nadobudlo právoplatnosť.

II. vyplývajúce z vyjadrení obce, správcov inžinierskych sietí, dotknutých orgánov štátnej správy a dotknutých organizácií:

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OH
	list č. OU-NR-OSZP3-2020/007236-02-F32 zo dňa 08. 01. 2020

•	Odpady vzniknuté pri výstavbe investície predovšetkým zhodnotiť alebo odovzdať na zhodnotenie.
•	Pokiaľ nie je možné alebo účelné zhodnotenie odpadov, ktoré vzniknú pri realizácii investície, je potrebné zabezpečiť ich zneškodnenie oprávneným subjektom  podľa zákona č. 79/2015 Z. z. o odpadoch .
•	Zhromažďovať odpady utriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom.
•	Pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva.
•	Ku kolaudačnému konaniu je potrebné vyjadrenie v zmysle § 99 ods. 1 písm. b) bod 5 
zákona č. 79/2015 Z. z. o odpadoch. K žiadosti o vydanie vyjadrenia žiadateľ predloží doklady o množstve a spôsobe nakladania s odpadmi produkovanými počas realizácie stavby.

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OPK
	list č. OU-NR-OSZP3-2019/053854-002-F21 zo dňa 18. 12. 2019

•	Uvedená stavba sa bude realizovať na území, na ktorom podľa ust. § 12 zákona o ochrane
  	prírody a krajiny platí prvý stupeň ochrany.
•	Realizáciou stavby nesmú byť dotknuté zakázané činnosti vo vzťahu ku chráneným druhom    podľa ust. § 35 zákona o ochrane prírody a krajiny.
•	Podľa ust. § 47 ods. 1 zákona o ochrane prírody a krajiny sa zakazuje poškodzovať a ničiť dreviny, z toho dôvodu stavebné práce u blízko rastúcich drevín vykonať tak, aby nedošlo k poškodzovaniu a ničeniu ich koreňových systémov a nadzemných častí.
•	Na prípadný, vynútený výrub existujúcich drevín, v súvislosti so stavbou, je potrebný súhlas Mesta Nitra, v súlade s § 47 zákona č. 543/2002 Z. z. o ochrane prírody a krajiny v platnom znení s účinnosťou od 01.01.2014 a § 17 vyhlášky MŽP SR č. 24/2003, ktorou sa vykonáva zákon č. 543/2002 Z. z. o ochrane prírody a krajiny.
•	Právoplatné rozhodnutie, ktorým sa dáva súhlas na výrub drevín, je potrebné doručiť stavebnému úradu najneskôr pred vydaním stavebného povolenia.
     
Krajský pamiatkový úrad v Nitre
     	 list č. KPUNR-2019/20725-5/75744/NIK zo dňa 20. 09. 2019

•	Krajský pamiatkový úrad Nitra vydal dňa 13.09.2019 k projektovej dokumentácii stavby: „Priemyselná zóna Nitra, Dolné Krškany II“, v rozsahu stavebných objektov: SO 04 Verejná kanalizácia a prípojky, parc. č. 2313/50, 2313/54, 2313/55, 747/1, kat. úz. Dolné Krškany súčasťou ktorej je i navrhovaná stavba záväzné stanovisko č. KPUNR-2019/20725-2/73458/NIK, v ktorom boli stanovené podmienky zabezpečenia vykonania archeologického výskumu. V predmetnom záväznom stanovisku je uvedené, že KPÚ Nitra o archeologickom výskume a podmienkach jeho vykonania rozhodne v samostatnom rozhodnutí. Na podmienkach stanovených v citovanom záväznom stanovisku a rozhodnutí trváme a platia pre všetky stavebné objekty. 
 
Západoslovenská vodárenská spoločnosť, a.s.
	list č. 34255-2020 zo dňa 21. 05. 2020

•	ZsVS a.s. OZ Nitra súhlasí so zásobovaním Priemyselnej zóny Nitra, Dolné Krškany II vodou navrhovaným rozšírením vodovodu HDPE D110 – dĺ. 359,7 metra s pripojením na verejný vodovod v ulici Novozámocká pre stavebníka – Petronius s.r.o, Nová Dubnica; Mima s.r.o., Trenčianske Teplice.
•	Prepojenie navrhovaného verejného vodovodu s existujúcim verejným vodovodom v ulici Novozámocká musí byť uskutočnené odbornými pracovníkmi OZ Nitra. V mieste pripojenia na navrhovaný vodovod požadujeme vysadenie odbočnej tvarovky T 200/100 a vo vzniknutých vodovodných uzloch osadenie uzáverov na všetky vetvy. Navrhované vodovodné potrubie požadujeme opatriť medeným vyhľadávacím vodičom s príslušenstvom.
•	Náklady spojené s odstávkou verejného vodovodu pri realizácii pripojenia znáša v plnej výške stavebník.
•	Vo vzdialenosti cca 20 metrov od bodu napojenia na verejný vodovod požadujeme osadiť navrhovanú centrálnu vodomernú šachtu vnútorných rozmerov 3100x1400x1800mm dxšxv (na verejne prístupnom mieste, so súhlasom vlastníka parcely) pre osadenie centrálnej vodomernej zostavy s fakturačným meradlom. Dimenziu fakturačného meradla stanoví prevádzkovateľ.
•	S navrhovanou potrebou vody v množstve Qh=8,9 l/s ZsVS a.s. OZ Nitra súhlasí.
•	ZsVS a.s. OZ Nitra nemá námietky voči vybudovaniu navrhovaných vodovodných prípojok.
•	Verejným vodovodom nezabezpečujeme potrebu vody pre hasenie požiarov, hydranty na verejnom vodovode slúžia v prípade potreby na plnenie cisterien oprávnených osôb.
•	Pred začatím výkopových prác žiadame o vytýčenie IS v správe ZsVS a.s. OZ Nitra pracovníkom OZ Nitra.
•	Pri realizácii stavby požadujeme dodržať podmienky STN EN 805, STN EN 752, v súbehu a pri križovaní inžinierskych sietí STN 73 6005, vyhlášku č. 684/2006 Z.z. MŽP SR a pásma ochrany inžinierskych sietí §19 zákona č. 442/2002 Z.z.
•	Stavebník je povinný v zmysle Zákona č. 442/2002 Z.z. uzatvoriť s OZ Nitra Zmluvu o dodávke vody z verejného vodovodu.

Slovenská správa ciest
	list č. SSC/7787/2020/2310/4440 zo dňa 05. 02. 2020

•	Upozorňujeme, že predkladané kapacitné posúdenie navrhovanej rekonštrukcie predmetnej križovatky, spracované firmou Alfa 04 a.s. je vyhovujúce len za podmienok, ktoré elaborát uvažuje – t.j. že napr. počas rannej špičkovej hodiny sa uvažuje s nulovou intenzitou vozidiel od navrhovanej priemyselnej zóny v smere na Nové Zámky. V prípade, že sa počas prevádzky predmetnej  priemyselnej zóny preukáže rozpor s týmto predpokladom a predmetná križovatka sa stane z hľadiska jej kapacity nevyhovujúca, zabezpečenie jej kapacity nebude riešiť Slovenská správa ciest, ale investor (resp. jeho právny nástupca).
•	Dopravné značenie žiadame uviesť do súladu s dopravným značením, uvažovaným v predkladanom kapacitnom posúdení.
•	Napojenie odbočovacieho a pripájacieho pruhu na cestu I/64 preplátovaním musí byť realizované od miesta, kde sú konštrukčné vrstvy zodpovedajúce únosnosti ciest I. triedy. Preplátovanie bude v súlade s príslušným TP.
•	Diagnostika v zmysle TP 079 „Navrhovanie a realizácia dodatočných jazdných pruhov, napojenia vozoviek a priečnych rozkopávok cestných komunikácií“ bude vykonaná za prítomnosti nášho pracovníka – Ing. Vladimír Žiak (tel: 0911 897 463).
•	Začiatok a ukončenie prác žiadame vopred, minimálne 3 pracovné dni oznámiť písomne na SSC-IVSC Bratislava a telefonicky nášmu pracovníkovi, uvedenému v bode č.4 tohto stanoviska. Zhotoviteľ stavby je povinný riadiť sa pokynmi tohto pracovníka.
•	Pred zahájením stavby požadujeme predložiť Kontrolno – skúšobný plán spolu s dokladmi materiálov, ktoré zhotoviteľ plánuje zabudovať, a to na odsúhlasenie oddeleniu kontroly kvality a skúšobníctva – Mgr. Ivana Šimková, PhD. (tel: 0911 789 617). Žiadame, aby všetky práce boli realizované v zmysle Technicko-kvalitatívnych podmienok (TPK) MDV SR. Odber vzoriek s skúšobníctvo musí realizovať akreditované laboratótium, ktoré musí byť predložené na schválenie oddeleniu kontroly kvality a skúšobníctva (kontakt uvedený vyššie). Po ukončení prác musí byť vypracovaná Dokumentácia kvality stavby (DKS), kde budú uvedené všetky materiály, ktoré zhotoviteľ zabudoval na stavbe, spolu s vyhodnotením kontrolnej činnosti v zmysle Kontrolno-skúšobného plánu, ktorá musí byť predložená na schválenie predmetnému oddeleniu.
•	Spádovanie chodníkov je navrhované smerom k ceste  I/64, s čím nesúhlasíme. Spádovanie požadujeme presmerovať smerom od cesty I/64.
•	Odvodnenie je navrhované dvomi stokami, ktoré sú zaústené do dažďovej kanalizácie účelovej komunikácie (11 vpustov). Stoka D1-2 dl. 96 m je navrhovaná pod odbočovacím jazdným pruhom. Z priestorových dôvodov nemôže byť umiestnená pod chodníkom.
•	Vpusty žiadame umiestiť na vhodných miestach mimo vozovku (do výklenku) ak je to priestorovo možné. Zníží sa tým riziko priameho ohrozenia v prípade prelomenia, alebo odcudzenia mreže. Tieto vpusty musia byť vybavené vyberateľnými antikoróznymi košmi.
•	Osadenie trvalých dopravných značiek na stavbe žiadame realizovať v stupni reflexnosti 2. Vodorovné dopravné značenie bude uskutočnené v plastovom prevedení s 5-ročnou zárukou.
•	Majetkovo-právne vzťahy budú určené v zmysle TP 078 „Usporadúvanie cestnej siete“ a následne vysporiadané.
•	Pred vydaním stavebného povolenia investor uzatvorí zmluvu o budúcej zmluve o bezodplatnom prevode stavby a pozemkov súvisiacich so stavbou.
•	Do 15 dní po kolaudácii stavby, resp. uvedenia stavby do prevádzky investor predloží SSC-IVSC Bratislava ním podpísaný návrh zmluvy o bezodplatnom prevode stavby a pozemkov súvisiacich so stavbou.

SPP-distribúcia
	list č. TD/KS/0692/2019/Be zo dňa 09. 10. 2019

•	Po posúdení predloženej projektovej dokumentácie vyššie uvedenej stavby konštatujeme, že umiestnenie vyššie uvedenej stavby nie je v kolízií s existujúcimi plynárenskými zariadeniami v správe SPP-D,
•	Stavebník je povinný pri realizácii stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov,
•	stavebník je povinný rešpektovať a zohľadniť existenciu plynárenských zariadení a/alebo ich ochranných a/alebo bezpečnostných pásiem,
•	ak pri výkopových prácach bude odkryté plynárenské zariadenie, je stavebník povinný kontaktovať pred zasypaním výkopu zástupcu SPP-D na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
•	odkryté plynovody, káble, ostatné inžinierske siete musia byť počas odkrytia zabezpečené proti poškodeniu,
•	prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D,
•	každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel. č.: 0850 111 727,
•	upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podľa § 286, alebo § 288 zákona č. 300/2005 Z.z. Trestný zákon, 
•	k technickému riešeniu navrhovanej stavby sa nevyjadrujeme.

Slovak Telekom, a.s.
list č. 6612000830 zo dňa 14. 01. 2020

V prípade, že zámer stavebníka, pre ktorý podal uvedenú žiadosť, je v kolízii so SEK Slovák Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sietí, je stavebník po konzultácii so zamestnancom Slovák Telekom,a.s. povinný zabezpečiť:
•	Ochranu alebo preloženie sietí v zmysle konkrétnych podmienok určených zamestnancom Slovák Telekom.a.s.,
•	Vypracovanie projektovej dokumentácie v prípade potreby premiestnenia telekomunikačného vedenia,
•	Odsúhlasenie projektovej dokumentácie v prípade potreby premiestnenia telekomunikačného vedenia,
•	V lokalite predmetu Vašej žiadosti je oprávnený vykonávať práce súvisiace s preložením sietí (alebo vybudovaním telekomunikačnej prípojky) iba zmluvný partner: Ladislav Zlievsky, zlievsky@zyry.sk, 0907 877907,
•	UPOZORNENIE: V káblovej ryhe sa môže nachádzať viac zariadení (káble, potrubia) s rôznou funkčnosťou.
Pri akýchkoľvek prácach, ktorými môžu byť ohrozené alebo poškodené zariadenia, je žiadateľ povinný vykonať všetky objektívne účinné ochranné opatrenia tým, že zabezpečí:
•	Pred začatím zemných prác vytýčenie a vyznačenie polohy zariadení priamo na povrchu terénu,
•	Preukázateľné oboznámenie zamestnancov, ktorí budú vykonávať zemné práce, s vytýčenou a vyznačenou polohou tohto zariadenia a tiež s podmienkami, ktoré boli na jeho ochranu stanovené,
•	Upozornenie zamestnancov vykonávajúcich zemné práce na možnú polohovú odchýlku ± 30 cm skutočného uloženia zariadenia od vyznačenej polohy na povrchu terénu,
•	Upozornenie zamestnancov, aby pri prácach v miestach výskytu vedení a zariadení pracovali s najväčšou opatrnosťou a bezpodmienečne nepoužívali nevhodné náradie (napr. hĺbiace stroje),
•	Aby boli odkryté zariadenia riadne zabezpečené proti akémukoľvek ohrozeniu, krádeži a poškodeniu vo vzdialenosti 1,5 m na každú stranu od vyznačenej polohy zariadenia,
•	Zhutnenie zeminy pod káblami pred jeho zakrytím (zasypaním),
•	Bezodkladné oznámenie každého poškodenia zariadenia na telefónne číslo12129,
•	Overenie výškového uloženia zariadenia ručnými sondami (z dôvodu, že spoločnosť Slovak Telekom, a.s. a DIGI SLOVAKIA, s.r.o. nezodpovedajú za zmeny priestorového uloženia zariadenia vykonané bez ich vedomia),
•	UPOZORNENIE: V prípade, že počas výstavby je potrebné zvýšiť, alebo znížiť krytie tel. káblov je toto možné vykonať len so súhlasom povereného zamestnanca ST,
V prípade požiadavky napojenia lokality, resp. objektu, na VSST (verejná sieť ST) je potrebné si podať žiadosť o určenie bodu napojenia, (www.telekom.sk).
Žiadame dodržať platné predpisy podľa STN 73 6005 pre priestorovú úpravu vedení v plnom rozsahu.

Povinnosti investora:

1.	Oznámiť orgánu štátnej vodnej správy začiatok a ukončenie stavebných prác.
2.	Zmeny, ktoré by sa ukázali v priebehu výstavby ako nutné a v značnej miere by menili technické riešenie, je potrebné vopred prerokovať s tunajším úradom.
3.	Nahradiť škody spôsobené pri výstavbe a prevádzke vodnej stavby, v zmysle ustanovení Občianskeho zákonníka.
4.	Po vybudovaní vodnej stavby stavebník požiada orgán štátnej vodnej správy o kolaudáciu a uvedenie stavby do užívania.
5.	Na kolaudačnom konaní predložiť: 
•	Atesty použitých výrobkov a materiálov (v zmysle zák. č. 436/2001 Z. z. o technických požiadavkách na výrobky a o posudzovaní zhody a o zmene a doplnení niektorých zákonov), doklady o výsledkoch predpísaných skúšok v zmysle platných STN, doklady o spôsobilosti prevádzkových zariadení na plynulú a bezpečnú prevádzku.
•	Doklad o nakladaní so vzniknutým odpadom počas výstavby resp. doklad o zhodnotení alebo zneškodnení vzniknutého odpadu počas realizácie uvedenej investície.
•	Plán skutočného vyhotovenia stavby.
•	Porealizačné zameranie stavby vypracované oprávneným geodetom, predložiť                        na kolaudačnom konaní.
6.	Na kolaudácii predložiť prevádzkový poriadok vodnej stavby.                   	

Všeobecné  ustanovenia:

1.	Práva a povinnosti vyplývajúce z povolenia, ktoré bolo vydané na účel spojený s užívaním určitého nehnuteľného majetku prechádzajú na ďalšieho nadobúdateľa, prípadne užívateľa, pokiaľ tento majetok bude slúžiť svojmu účelu. Ďalší  nadobúdatelia, prípadne užívatelia sú povinní oznámiť orgánu štátnej vodnej správy, že došlo k prevodu majetku, s ktorým bolo spojené povolenie a to do dvoch mesiacov od jeho uskutočnenia,  v súlade s ust. § 22 ods. 1 zákona o vodách.
2.	Tunajší úrad môže udelené povolenie zmeniť, alebo zrušiť z vlastného podnetu, alebo na návrh po vykonanom konaní podľa § 24 zákona o vodách, ak by to vyžadoval iný, dôležitejší záujem.

Rozhodnutie o námietkach účastníka konania:

	Na vodoprávnom konaní účastníci konania nevzniesli žiadne námietky ani pripomienky.

V rámci tohto konania resp. v lehote stanovenej tunajším úradom v oznámení o začatí stavebného (vodoprávneho) konania pod č. s.: OU-NR-OSPZ3-2020/004413-04/F49 zo dňa 21. 05. 2020 boli tunajšiemu úradu doručené nasledovné pripomienky a námietky od Združenie domových samospráv, Námestie SNP 13, P.O.BOX 218, 850 00 Bratislava k navrhovanej akcii týkajúcej sa stavby „Priemyselná zóna Nitra, Dolné Krškany II – SO 03 Verejný vodovod a prípojky“ v rozsahu vyššie uvedených vodných stavieb.

K predmetnej stavbe „Priemyselná zóna Nitra, Dolné Krškany II – SO 03 verejný vodovod a prípojky“ bolo vykonané zisťovacie konanie č. 1894/2013/310-015-F21 zo dňa 11.02.2013, v ktorom si Združenie domových samospráv neuplatnilo svoje pripomienky ako tvrdí. 
Oznámenie o začatí stavebného konania pod č. OU-NR-OSZP3-2020/004413-04/F49 bolo doručované formou verejnej vyhlášky kvôli nezistenému vlastníctvu parcely č. 474/1 registra „C“, k. ú. Dolné Krškany.
Vzhľadom k vyššie uvedenému tunajší úrad priznal Združeniu domových samospráv postavenie zúčastnenej osoby.
Združenie domových samospráv teda nie je účastníkom tohto konania podľa Zákona č. 50/1976 Zb. Zákon o územnom plánovaní a stavebnom poriadku (stavebný zákon) ani podľa Zákon č. 24/2006 Z. z., Zákon o posudzovaní vplyvov na životné prostredie a o zmene a doplnení niektorých zákonov.

Podľa §15a ods. 2 zák. č. 71/1967 Zb. Zákon o správnom konaní (správny poriadok) Zúčastnená osoba má právo byť upovedomená o začatí konania a o iných podaniach účastníkov konania, zúčastniť sa na ústnom pojednávaní a na miestnej obhliadke, navrhovať dôkazy a doplnenie podkladu rozhodnutia.

Vyjadrenie sa zúčastnenej osoby Združenie domových samospráv, Námestie SNP 13, P.O.BOX 218, 850 00 Bratislava bolo doručené formou elektronickej pošty dňa 16. 06. 2020.
 	
Tunajší úrad sa týmito pripomienkami riadne zaoberal a vysporiadal sa s nimi tak, ako je uvedené nižšie v texte:

•	K predmetnej stavbe „Priemyselná zóna Nitra, Dolné Krškany II – SO 03 verejný vodovod a prípojky“ bolo vykonané zisťovacie konanie zakončené rozhodnutím, v ktorom si Združenie domových samospráv uplatnilo pripomienky. Podľa §24 ods.2 posledná veta zákona EIA č.24/2006 Z. z. sú minimálne v rozsahu uplatnených pripomienok priamo dotknuté práva a oprávnené záujmy Združenia domových samospráv. Podľa §140c ods. l Stavebného zákona je rozhodnutie zo zisťovacieho konania podkladom pre každé povoľovacie konanie, teda aj predmetné stavebné konanie. Vzhľadom na uvedené, pripomienky uplatnené v zisťovacom konaní definujú environmentálne práva a záujmy nášho združenia priamo dotknuté umiestňovanou stavbou; zapracovanie a zohľadnenie týchto pripomienok a požiadaviek do projektovej dokumentácie pre stavebné rozhodnutie žiadame vyhodnotiť jednotlivo..

•	tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

K predmetnej stavbe „Priemyselná zóna Nitra, Dolné Krškany II – SO 03 Verejný  vodovod a prípojky“ bolo vykonané zisťovacie konanie pod č. 1894/2013/310-015-F21 zo dňa 11.02.2013, v ktorom si Združenie domových samospráv neuplatnilo pripomienky ako to tvrdí. Tunajší úrad ale priznal Združeniu domových práv postavenie zúčastnenej osoby a vyššie uvedenými pripomienkami v rámci tohto konania riadne zaoberal a vysporiadal sa s nimi tak ako je uvedené nižšie (v tejto časti rozhodnutia). Tunajší úrad prihliadal na podané pripomienky a námietky od zúčastnenej osoby Združenia domových samospráv a vysporiadal sa s nimi jednotlivo (ku každej podanej pripomienke zaujal samostatné stanovisko v rámci tejto časti rozhodnutia).

•	Podľa §65 Vodného zákona „Orgány štátnej vodnej správy pri vydávaní povolení na osobitné užívanie vôd, súhlasov, vyjadrení a pri inom rozhodovaní sú povinné vychádzať z výsledkov zisťovania výskytu a hodnotenia stavu povrchových vôd a podzemných vôd, z vodnej bilancie, z programu opatrení na účely zlepšenia kvality povrchových vôd určených na odbery pre pitnú vodu, z plánov manažmentu povodí, z Vodného plánu Slovenska, z programu znižovania znečisťovania vôd znečisťujúcimi látkami a z koncepcií a rozvojových programov vo vodnom hospodárstve.“ Žiadame overiť splnenie záujmov podľa citovaného ustanovenia Vodného zákona predložením príslušných vodohospodárskych výpočtov.

•	 tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

	Základné požiadavky boli prerokované a schválené dotknutými a zodpovednými orgánmi.
Dokumentácia zahŕňa detailný návrh konštrukčného riešenia jednotlivých objektov. V projektovej dokumentácii boli dodržané všetky podmienky stanovené zodpovednými orgánmi a tiež sú v súlade s platnou legislatívou. 

•	Podľa §18 ods.5 vodného zákona „Pri všeobecnom užívaní vôd sa nesmie ohrozovať ani zhoršiť ich kvalita alebo zdravotná bezchybnosť, poškodzovať životné prostredie a prírodné dedičstvo, zhoršovať odtokové pomery, poškodzovať brehy, vodné stavby a zariadenia, zariadenia na chov rýb. Všeobecné užívanie vôd nesmie slúžiť na podnikateľské účely.“ Žiadame overiť splnenie záujmov podľa citovaného ustanovenia Vodného zákona predložením príslušných vodohospodárskych výpočtov.

-	tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

	Základné požiadavky boli prerokované a schválené dotknutými a zodpovednými orgánmi.
Dokumentácia zahŕňa detailný návrh konštrukčného riešenia jednotlivých objektov. V projektovej dokumentácii boli dodržané všetky podmienky stanovené zodpovednými orgánmi a tiež sú v súlade s platnou legislatívou. Projektová dokumentácia je vypracovaná oprávneným projektantom a sú v nej obsiahnuté potrebné výpočty a stanovenia pre dôkladné posúdenie vhodnosti riešených navrhovaných stavieb.

•	Vodný zákon sa zároveň podrobne venuje environmentálnym cieľom, vodnej bilancii a manažmentu vôd (napr. §5, §6, §13 vodného zákona), ktoré je potrebné zapracovať do projektovej dokumentácie Žiadame overiť splnenie záujmov ochrany vôd, environmentálnych opatrení a manažmentu povodia podľa vodného zákona predložením príslušných vodohospodárskych výpočtov a odborného vodohospodárskeho stanoviska.

-	tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

	Overenie splnenia záujmov ochrany vôd, environmentálnych opatrení a manažmentu povodia bolo prevedené príslušnými zodpovednými inštitúciami a orgánmi štátnej správy, ktoré poskytli k projektovej dokumentácii jednotlivé stanoviská, ktoré sú súčasťou predkladanej dokumentácie. Projektová dokumentácia obsahuje všetky potrebné výpočty a odborné stanoviská prislúchajúce danému stupňu povoľovacieho procesu.

•	Žiadame preukázať splnenie záujmov ochrany vôd predložením rozhodnutia podľa §16a Vodného zákona.

-	tejto pripomienke od zúčastnenej osoby tunajší špecializovaný stavebný úrad pre vodné stavby nevyhovel z nasledovných dôvodov:

	Jednou z hlavných podmienok vypracovania projektovej dokumentácie je postupovať v zmysle súčasne platnej legislatívy, pričom „vodný zákon“ je jeden zo základných predpisov, ktorý musí byť akceptovaný. Návrh jednotlivých objektov je v súlade s požiadavkami na ochranu vôd. V rámci prevádzkovania a ani výstavby stavebných objektov nedôjde k zhoršeniu kvality vôd vychádzajúc z rámca tretej časti vodného zákona „vodného plánovania“. Vzhľadom na vyššie uvedené je zrejmé, že uvedenou výstavbou nedôjde k zhoršeniu kvalitatívnych ukazovateľov vody v dotknutom území a teda rozhodnutie podľa §16a vodného zákona nie je potrebné do tohto konania dokladovať, nakoľko nedochádza k nakladaniu s vodami ani k  prácam, ktoré by mohli negatívne ovplyvniť stav povrchových a podzemných vôd.

•	Podľa §46 ods.1 Stavebného zákona je projektant povinný spracovať projekt v súlade s §45 ods.2 Stavebného zákona, ktoré ho súčasťou teda majú byť aj „vypracovanie projektu stavieb potrebného na vydanie stavebného povolenia vrátane statických a dynamických výpočtov konštrukcií stavieb a projektového energetického hodnotenia“; pričom podľa §62 ods.1 písm.b
Stavebného zákona mal stavebný úrad overiť úplnosť takejto projektovej dokumentácie. Nami požadovaný hydraulický výpočet prietokových množstiev vodných stavieb má charakter dynamického výpočtu konštrukcie vodných stavieb, ktorý má vplyv napr. na určenie správneho profilu vodných stavieb (nielen veľkosť, ale aj tvar napríklad potrubí), pričom vypočítava priebeh prietoku vôd vo vodných stavbách počas relevantného času. Z environmentálneho hľadiska má tento výpočet vplyv na nasledovné:
a. zabezpečene plynulého odtoku dažďových vôd v čase a prevencia náporových či povodňových vĺn s prípadným použitím vhodného technického riešenia tzv. odtokových bŕzd
b. zabezpečenie dostatočnej hydraulickej sily v ORL a tak overenie jej účinnosti v celom priebehu času
c. prípadné prehodnotenie veľkosti vodných stavieb (napr. veľkosť potrubia a retenčnej nádrže), kde sa dá dosiahnuť ich objemové zníženie a tak aj menší nápor na záber pôdy či menšie nároky na vstupoch do výroby týchto vodných stavieb.
Na základe hydraulického výpočtu prietokových množstiev vodných stavieb žiadame zvážiť dodatočné environmentálne opatrenia pre samotné vodné stavby resp. určiť ďalšie podmienky pre hlavnú stavbu (napr. technické odtokové brzdy, drenážna dlažba a nároky na sadové úpravy), ku ktorej vodné stavby prináležia a overiť správnosť zvolenia navrhovaných stavebných konštrukcií vodných stavieb.

-	tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

	Projektová dokumentácia je vypracovaná odborne spôsobilými osobami s príslušnou autorizáciou, praxou, vypracovaná v plnom rozsahu pre stupeň stavebného(vodoprávneho) povolenia so všetkými potrebnými náležitosťami. Požadované výpočty,  sú súčasťou projektovej dokumentácie pre dané vodné stavby. 

•	Žiadame dôsledne rešpektovať a postupovať podľa Rámcovej smernice o vode č. 2000/60/ES; najmä vyhodnotiť vplyv na životné prostredie a jeho zložky podľa článku 4.7 Rámcovej smernice o vode, ktorá je transponovaná do národnej legislatívy a jej slovenská transpozícia je právne záväzná (http://www.minzp.sk/oblasti/voda/implementacia-smernic-eu/). Osobitne požadujeme správu o hospodárení s vodou, ktorá hodnotí aktuálny stav podzemných vôd, povrchových vôd atď., spolu s posúdením vplyvu dokončeného projektu na životné prostredie (stav vodných útvarov). Uvedené náležitosti žiadame adekvátne uviesť v dokumentácii pre územné aj stavebné rozhodnutie.

-	tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

	Projektová dokumentácia je vypracovaná odborne spôsobilými osobami s príslušnou autorizáciou, praxou, vypracovaná v plnom rozsahu pre stupeň stavebného povolenia so všetkými potrebnými náležitosťami, ktoré projektant v projektovej dokumentácii a pri daných stavených objektoch zohľadnil.

•	Žiadame adekvátne stavebnému konaniu preukázať splnenie povinností vyplývajúce zo zákona o odpadoch č.79/2015 Z. z. (https://www.enviroportal.sk/podnikatel/odpad/povinnosti-podnikatela).

-	tejto pripomienke od zúčastnenej osoby tunajší špecializovaný stavebný úrad pre vodné stavby nevyhovel z nasledovných dôvodov:

	Špeciálny stavebný úrad uvádza, že dotknutý orgán na úseku odpadového hospodárstva, Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia, orgán štátnej správy odpadového hospodárstva uviedol vo svojom záväznom stanovisku podmienky, ktoré požaduje zahrnúť do stavebného povolenia. Špeciálny stavebný úrad je záväzným stanoviskom viazaný s poukazom na ust. § 140b ods. 1 stavebného zákona. Je zrejmé, že pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva, avšak posudzovanie tejto otázky nie je v kompetencii špeciálneho stavebného úradu, ale dotknutého orgánu chrániaceho verejný záujem na úseku odpadového hospodárstva, ktorý si uplatnil svoje požiadavky, a tieto špeciálny stavebný úrad premietol do výroku tohto rozhodnutia.

•	S realizáciou vodnej stavby „Priemyselná zóna Nitra, Dolné Krškany II – SO 03 Verejný vodovod“ súhlasíme; do podmienok stavebného povolenia žiadame zahrnúť nasledovné podmienky:

1)	Úpravy sadovými úpravami v zmysle metodiky Štandardy minimálnej vybavenosti obcí, Bratislava 2010 (https://www.mindop.sk/ministerstvo-l/vystavba-5/uzemne-planovanie/metodicke-usmernenia-oznamenia-stanoviska-pokyny/standardy-minimalnej-vvbavenosti-obci-pdf-l-95-mb) tak, aby budované prvky pre obnovu biodiverzity v rámci sadových a terénnych úprav znižovali tepelné napätie a podporovali mikroklímu v areáli.
2)	Základnými výpočtami vodohospodárskych stavieb dokladovať ekologickú stabilitu a odtokové pomery v území tak, aby projekt súčasne spĺňal metodiku Európskej komisie PRÍRUČKA NA PODPORU VÝBERU, PROJEKTOVANIA A REALIZOVANIA RETENČNÝCH OPATRENÍ PRE PRÍRODNÉ VODY V EURÓPE (http://nwrm.eu/guide-sk/files/assets/basic-html/index.html#2).
3)	Aplikovanie materiálov zo zhodnotených odpadov s novým eko dizajnom ako zodpovedný prístup k Obehovému hospodárstvu pre riešenia stavby (napr. retencia, zlepšenie infiltrácie - strechy, komunikácie, chodníky, parkovacie plochy, sadové úpravy) a to využitím dielcov a materiálov zo zhodnotených odpadov s drenážnou funkcionalitou, ktoré zabezpečia minimálne 80% podiel priesakovej plochy a preukázateľne zadržania minimálne 8 I vody/m2 po dobu prvých 15 min. dažďa a znížia tepelné napätie v danom území (www.samospravydomov.org/files/retencna dlazba.pdf).

		
-	tejto pripomienke od zúčastnenej osoby tunajší špecializovaný stavebný úrad pre vodné stavby nevyhovel z nasledovných dôvodov:

	Projektová dokumentácia je vypracovaná odborne spôsobilou osobou s príslušnou autorizáciou, praxou, vypracovaná v plnom rozsahu pre stupeň stavebného povolenia so všetkými potrebnými náležitosťami, ktoré projektant v projektovej dokumentácii a pri daných stavených objektoch zohľadnil.
	V rámci tohto stavebného konania sú povoľované vodné stavby SO 03 Verejný vodovod a prípojky a nie sadové úpravy.
	Zber odpadu bude stavebník povinný riešiť v zmysle platnej legislatívy. Špeciálny stavebný úrad však dodáva, že z logiky veci je zrejmé, že si predmetné povoľované inžinierske stavby nevyžadujú umiestnenie zberných nádob, keďže tieto stavby samy o sebe nemôžu produkovať účastníkom konania vyššie popísané odpady. 
 
•	Zároveň Vás v súlade s §23 ods. l Správneho poriadku žiadame o doručenie elektronickej kópie spisu (skenu) resp. jeho častí v rozsahu týkajúcich sa nami uplatnených pripomienok, t. j.:

•	Koordinačná situácia
•	Sprievodná správa
•	Písomné vyhodnotenie spôsobu zapracovania podmienok z rozhodnutia EIA spolu so stanoviskom príslušného orgánu podľa §140c ods. 2 stavebného zákona      
•	Preukázanie dostatočnej dopravnej kapacity dopravného napojenia
•	Sprievodná správa týkajúca sa odpadového hospodárstva a jeho zabezpečenia
•	Sprievodná správa týkajúca sa bilancie vôd, vodných zariadení (ORL), cestnej zelene, odtoku z povrchu komunikácii, vyhodnotenie možnosti použitia drenážnej dlažby
•	Preukázanie dostatočnej dopravnej kapacity dopravného napojenia
•	Sprievodná správa týkajúca sa naplnenia záujmov podľa Vodného zákona a rozhodnutia podľa §16a vodného zákona
•	Sprievodná správa týkajúca sa naplnenia požiadaviek čo najlepšie zohľadniť miestne klimatické pomery stavby a zapracovanie Adaptačnej stratégie SR

-	tejto pripomienke od zúčastnenej osoby tunajší špecializovaný stavebný úrad pre vodné stavby nevyhovel z nasledovných dôvodov:

	Nakoľko koordinačná situácia vodných stavieb, sprievodná správa týkajúca sa odpadového hospodárstva (v časti pre vodné stavby), sprievodná správa bilancie vôd, vodných zariadení, odtoku z povrchu komunikácií a pod. tvoria súčasť predloženej projektovej dokumentácie, k tomuto bodu je možné uviesť, že tunajší úrad zastáva názor, že kópiu projektovej dokumentácie nezasiela na základe ochrany autorského práva. 
	Tunajší úrad v tejto veci môže konštatovať, že zúčastnená osoba – Združenie domových samospráv mal možnosť prísť nahliadnuť do projektovej dokumentácie, robiť si z nej výpisy a záznamy a to v časovom intervale stanovenom v oznámení o začatí konania, pričom tieto možnosti nevyužil.	V prípade ak by mal  účastník konania záujem o tieto dokumenty, ktoré tvoria súčasť spisového materiálu tunajší úrad mu poskytne možnosť nahliadnuť do nich a robiť si z nich výpisy (po predošlom dohodnutí sa na presnom termíne a čase s kompetentným pracovníkom tunajšieho úradu – Mgr. Andrej Zima., úsek švs).   

•	Toto vyjadrenie a spôsob akým sa s ním stavebný úrad vysporiadal žiadame uviesť v   stavebnom    rozhodnutí. Rozhodnutie ako aj ostatné písomnosti žiadame doručovať v zmysle §25a Správneho poriadku a §17 ods.1 zákona o e-governmente doručovať výhradne len do elektronickej schránky nášho združenia na ústrednom portáli verejnej správy slovensko.sk; listiny v papierovej forme poštou nedoručovať.   Toto podanie písomne potvrdíme podľa §19 ods.1 Správneho poriadku cestou elektronickej podateľne na ústrednom portáli verejnej správy slovensko.sk.

-	tejto pripomienke od zúčastnenej osoby tunajší špecializovaný stavebný úrad pre vodné stavby vyhovel z nasledovných dôvodov:

	Tunajší úrad sa podmienkami a pripomienkami obsiahnutými v doručenom liste od Združenia domových samospráv riadne zaoberal, vysporiadal sa s nimi jednotlivo a rozhodol o nich tak ako je uvedené v tejto časti rozhodnutia.

Tunajší úrad má zato, že sa s vyššie uvedenými námietkami a pripomienkami zúčastnenej osoby riadne zaoberal a vysporiadal sa s nimi.
Na základe vyššie uvedeného nie sú dôvody na zastavenie ani prerušenie tohto stavebného konania a podľa názoru OÚ Nitra je možné vydať toto povolenie v takom rozsahu ako je vyššie uvedené.

O d ô v o d n e n i e

	Stavebník: PETRONIUS, spol. s.r.o., Štvrť SNP 123, 914 51 Trenčianske Teplice a MIMA spol. s.r.o. Sady Cyrila a Metoda 30, 018 51 Nová Dubnica v zastúpení splnomocneného zástupcu MONSTAV NITRA s.r.o., Farská 31, 949 01 Nitra požiadal dňa 26. 08. 2019 tunajší úrad o vydanie povolenia podľa § 26 zákona o vodách na vodnú stavbu „Priemyselná zóna Nitra, Dolné Krškany II – SO 03 Verejný vodovod a prípojky“ 
v rozsahu stavby:
•	SO 03 Verejný vodovod a prípojky

Projektová dokumentácia pre stavebné povolenie rieši rozšírenie verejného vodovodu a výstavbu vodovodných prípojok k jednotlivým areálom v rámci navrhovanej priemyselnej zóny v Nitre, časť Dolné Krškany.

OÚ Nitra oznámil začatie vodoprávneho konania uvedenej stavby listom č. s.: OU-NR-OSZP3-2020/004413-04/F49 zo dňa 21. 05. 2020 doporučene všetkým jemu známym účastníkom konania a dotknutým orgánom formou verejnej vyhlášky. Táto vyhláška bola vyvesená na tunajšom úrade od 27. 05. 2020 do 11. 06. 2020, na webovom sídle tunajšieho úradu od 27. 05. 2020 do 11. 06. 2020, na úradnej tabuli Mesta Nitra od 29. 05. 2020 do 13. 06. 2020 a na úradnej tabuli Mesta Nitra – VMČ č.1 – mestská časť Dolné Krškany od 29. 05. 2020 do 13. 06. 2020. V týchto termínoch neboli podané na tunajší úrad žiadne námietky ani pripomienky účastníkov konania.
  
Keďže boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, tunajší úrad vyššie uvedeným listom súčasne upustil od miestneho zisťovania a ústneho pojednávania. 

V rámci tohto stavebného konania boli doložené nasledovné doklady:
•	Žiadosť o vydanie stavebného povolenia
•	Splnomocnenie
•	Potvrdenie o úhrade správneho poplatku
•	Projektová dokumentácia
•	Súhlas podľa § 120 zákona č. 50/1976 o územnom plánovaní a stavebnom poriadku v znení neskorších predpisov
•	Územné rozhodnutie
•	Vyjadrenie RUVZ Nitra
•	Výpis z katastra nehnuteľností
•	Kópia katastrálnej mapy
•	Stanovisko Krajského pamiatkového úradu Nitra
•	Vyjadrenie – ZsVS, a.s.
•	Vyjadrenie – Slovak Telekom, a.s.
•	Vyjadrenie – SPP-distribúcia
•	Vyjadrenie – Slovenská správa ciest
•	Vyjadrenie – SVP, š.p.
•	Vyjadrenie – Ministerstvo obrany SR
•	Vyjadrenie – Orange Slovensko, a.s.
•	Vyjadrenie – ORHaZZ v Nitre
•	Vyjadrenie OU Nitra OSZP3
a)	Oddelenie ochrany prírody a krajiny
b)	Oddelenie štátnej vodnej správy
c)	Oddelenia odpadového hospodárstva

Nakoľko predložené stanoviská dotknutých orgánov štátnej správy, organizácii a účastníkov konania neboli záporné ani protichodné, tunajší úrad konštatuje, že uskutočnením (ani budúcim užívaním) stavby nie sú pri splnení stanovených podmienok ohrozené vodné pomery ani všeobecné záujmy spoločnosti, ani neprimerane obmedzené resp. ohrozené práva a právom chránené záujmy účastníkov konania.  

Na základe horeuvedeného, kladného stanoviska RUVZ Nitra č. HZP/A/2019/03597 zo dňa 17.12.2019 a predložených dokladov tunajší úrad vyhovel žiadosti tak, ako sa uvádza vo výroku tohto rozhodnutia. 

Žiadateľ uhradil správny poplatok kolkovou známkou v hodnote 200 € v zmysle položky                   60 písm. g) zák. č. 145/1995Z. z. o správnych poplatkoch v znení neskorších predpisov.

P o u č e n i e

Proti tomuto rozhodnutiu sa možno odvolať podľa § 53 a § 54  zákona č. 71/1967 Zb. o  správnom konaní (správny zákon) v znení neskorších predpisov v lehote do 15 dní odo dňa jeho doručenia. Odvolanie sa podáva na OÚ Nitra,  Štefánikova tr. 69,  949 01 Nitra. 

Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.

                                                                                                Ing. Jana Latečková 
                                                                                                    Vedúca odboru

Doručuje sa:
Účastníkom konania:
1.	PETRONIUS, spol. s.r.o., Štvrť SNP 123, 914 51 Trenčianske Teplice v zastúpení splnomocneného zástupcu MONSTAV NITRA s.r.o., Farská 31, 949 01 Nitra
2.	MIMA s.r.o., Sady Cyrila a Metoda 30, 018 51 Nová Dubnica v zastúpení splnomocneného zástupcu MONSTAV NITRA s.r.o., Farská 31, 949 01 Nitra
3.	Mesto Nitra, Štefánikova tr. 60, 950 06 Nitra
4.	Mesto Nitra – úradná tabuľa

............................                  ..........................
                                                                         vyvesené dňa                          zvesené dňa
                                                                                  
Pečiatka a podpis:

5.	Mesto Nitra – VMČ č. 1 – mestská časť Dolné Krškany    

............................                  ..........................
                                                                         vyvesené dňa                          zvesené dňa
                                                                                  
Pečiatka a podpis:

6.	Okresný úrad Nitra - úradná tabuľa             
                                                                   
............................                  ..........................
                                                                        vyvesené dňa                          zvesené dňa
                                                                                 
Pečiatka a podpis:

7.	Okresný úrad Nitra – webové sídlo              
                                                                   
............................                  ..........................
                                                                        vyvesené dňa                          zvesené dňa
                                                                                 
Pečiatka a podpis:

Zúčastnená osoba:
8.	Združenie domových samospráv, Rovniankova 14, P.O.BOX 218, 851 02 Bratislava
Dotknutým orgánom štátnej správy a správcom IS: 
9.	Ing. Patrik Deák, VHT s.r.o., Kasalova 39, 949 01 Nitra – projektant
10.	Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra
11.	Slovenská správa ciest, Miletičova 19, 826 19 Bratislava
12.	Regionálny úrad verejného zdravotníctva Nitra, Štefánikova tr. 58, 949 01 Nitra
13.	Slovak Telekom, a.s., Bajkalská 28, 817 62 Bratislava
14.	SPP-distribúcia, Mlynské nivy 44/b, 825 11 Bratislava
15.	Krajský pamiatkový úrad Nitra, Námestie J. Pavla II č. 8, 949 01 Nitra
16.	OU Nitra – k spisu